CELEX: 52010XX0331(01)
Language: hu
Date: 2010-03-31 00:00:00
Title: 788. sz. Határozat ( 2009. október 9. ) a földfelszín alatti természeti erőforrásokról szóló törvény 2. cikke (1) bekezdésének 3. pontjával összhangban földfelszín alatti természeti erőforrásnak minősülő kőolajnak és földgáznak a Bolgár Köztársaság kontinentális talapzatán és annak fekete-tengeri kizárólagos gazdasági övezetében található 1-14. Szilisztar blokkban folytatandó kutatására és feltárására vonatkozó engedélyezési eljárás megindításáról és az engedély versenypályázati eljárás útján történő megadásának bejelentéséről

31.3.2010   
            
            
               HU
            
            
               Az Európai Unió Hivatalos Lapja
            
            
               C 85/31
            
         788. sz. HATÁROZAT
   (2009. október 9.)
   a földfelszín alatti természeti erőforrásokról szóló törvény 2. cikke (1) bekezdésének 3. pontjával összhangban földfelszín alatti természeti erőforrásnak minősülő kőolajnak és földgáznak a Bolgár Köztársaság kontinentális talapzatán és annak fekete-tengeri kizárólagos gazdasági övezetében található 1-14. Szilisztar blokkban folytatandó kutatására és feltárására vonatkozó engedélyezési eljárás megindításáról és az engedély versenypályázati eljárás útján történő megadásának bejelentéséről
   2010/C 85/12
   BOLGÁR KÖZTÁRSASÁG
   MINISZTERTANÁCS
   A földfelszín alatti természeti erőforrásokról szóló törvény 5. cikkének 2. pontja, 42. cikke (1) bekezdésének 1. pontja és 44. cikkének (3) bekezdése értelmében, összefüggésben az energiatörvény kiegészítő rendelkezésének 4. cikke (2) bekezdése 16. pontjával és 1. szakasza 24a. pontjával,
   A MINISZTERTANÁCS AZ ALÁBBI HATÁROZATOT HOZTA:
   
               1.
            
            
               Eljárás indul a melléklet szerinti 1-11. koordinátájú pontokkal kijelölt, 6 935,57 km2 alapterületű felszíni területen, az 1-14. Szilisztar blokkban található kőolaj és földgáz kutatására és feltárására vonatkozó engedély megadása céljából.
            
         
               2.
            
            
               Az 1. pontban említett engedély megadása versenypályázati eljárás útján történik.
            
         
               3.
            
            
               A kutatási és feltárási engedély érvényessége a kutatási és feltárási megállapodás hatálybalépésével kezdődő ötéves időszakra szól, és ez az időszak a földfelszín alatti természeti erőforrásokról szóló törvény 31. cikkének (3) bekezdésével összhangban meghosszabbítható.
            
         
               4.
            
            
               Az 1. pont szerinti engedély megadására irányuló versenypályázati eljárás lefolytatására az e határozatnak az Európai Unió Hivatalos Lapjában történő közzétételét követő 150. napon, a Gazdasági, Energiaügyi és Idegenforgalmi Minisztérium épületében kerül sor, a következő címen: ul. Triaditsa 8, Sofia, BULGARIA.
            
         
               5.
            
            
               A pályázati dokumentáció megvásárlásának határideje az e határozatnak az Európai Unió Hivatalos Lapjában történő közzétételét követő 120. napon 17.00 óra.
            
         
               6.
            
            
               A versenypályázati eljárásban való részvételre vonatkozó értesítés benyújtásának határideje az e határozatnak az Európai Unió Hivatalos Lapjában történő közzétételét követő 130. napon 17.00 óra.
            
         
               7.
            
            
               A pályázati dokumentációnak megfelelő ajánlatok benyújtásának határideje az e határozatnak az Európai Unió Hivatalos Lapjában történő közzétételét követő 144. napon 17.00 óra.
            
         
               8.
            
            
               A versenypályázati eljárásban való részvételhez nincs szükség személyes jelenlétre.
            
         
               9.
            
            
               A pályázati dokumentáció ára 500 BGN. A pályázati dokumentáció a Gazdasági, Energiaügyi és Idegenforgalmi Minisztérium (ul. Triaditsa 8, Sofia, BULGARIA) 802. irodájában vásárolható meg, az 5. pontban meghatározott határidőn belül.
            
         
               10.
            
            
               A versenypályázati eljárásban való részvételre jelentkezőknek eleget kell tenniük a földfelszín alatti természeti erőforrásokról szóló törvény 23. cikkének (1) bekezdése szerinti követelményeknek.
            
         
               11.
            
            
               Az ajánlatokat – a pályázati dokumentációban foglaltaknak megfelelően – a javasolt munkaprogramok, a környezetvédelemre és a képzésre szánt erőforrások, a bónuszok, valamint a pályázók irányítási és pénzügyi kapacitása alapján bírálják el.
            
         
               12.
            
            
               A versenypályázati eljárásban való részvételhez 10 000 BGN összegű letétet kell elhelyezni a Gazdasági, Energiaügyi és Idegenforgalmi Minisztériumnak a pályázati dokumentációban megjelölt számlaszámára történő befizetéssel, a 6. pontban meghatározott határidőn belül.
            
         
               13.
            
            
               Amennyiben a pályázónak a pályázati eljárásban való részvételét elutasítják, a letétet a pályázó részére a jelentkezése elutasításáról szóló értesítéstől számított 14 napon belül visszafizetik.
            
         
               14.
            
            
               A nyertes ajánlattevő letétjét visszatartják, a többi ajánlattevő letétjét pedig a kutatási és feltárási engedély megadására vonatkozó minisztertanácsi határozatnak az Állami Közlönyben történő közzétételétől számított 14 napon belül visszafizetik.
            
         
               15.
            
            
               A versenypályázati eljárásban való részvételre vonatkozó értesítéseket és a versenypályázati eljárás keretében összeállított ajánlatokat a Gazdasági, Energiaügyi és Idegenforgalmi Minisztériumhoz (ul. Triaditsa 8, Sofia, BULGARIA) kell benyújtani a földfelszín alatti természeti erőforrásokról szóló törvény 46. cikkében foglalt követelményeknek megfelelően, bolgár nyelven.
            
         
               16.
            
            
               Az ajánlatoknak meg kell felelniük a pályázati dokumentációban meghatározott követelményeknek és feltételeknek.
            
         
               17.
            
            
               A versenypályázati eljárás lefolytatására akkor is sor kerül, ha csak egyetlen pályázó részvételét engedélyezik.
            
         
               18.
            
            
               A gazdasági, energiaügyi és idegenforgalmi miniszter felhatalmazást kap a következőkre:
               
                           18.1.
                        
                        
                           e határozat szövegének az Európai Unió Hivatalos Lapjában és az Állami Közlönyben, továbbá a Minisztertanács internetes oldalán való közzététel céljából történő megküldése;
                        
                     
                           18.2.
                        
                        
                           a versenypályázati eljárás lebonyolításának megszervezése.
                        
                     
         
               19.
            
            
               E határozat ellen az Európai Unió Hivatalos Lapjában történő közzétételét követő 14 napon belül fellebbezés nyújtható be a Legfelsőbb Közigazgatási Bírósághoz.
            
         
      
         
            Miniszterelnök
         
         Boyko BORISOV
      
      
         
            A Minisztertanács főtitkára
         
         Rosen ZHELYAZKOV
      
   
   
      MELLÉKLET
      
         A KOORDINÁTÁK JEGYZÉKE
      
      Az 1-14. Szilisztar blokk földrajzi koordinátái (az 1950. évi koordinátarendszer szerint):
      
                  1.
               
               
                  42° 48′ 43,999″ N
               
               
                  28° 26′ 04,968″ E
               
            
                  2.
               
               
                  42° 48′ 46,926″ N
               
               
                  29° 07′ 28,811″ E
               
            
                  3.
               
               
                  42° 11′ 23,914″ N
               
               
                  29° 07′ 37,250″ E
               
            
                  4.
               
               
                  41° 59′ 53,365″ N
               
               
                  28° 19′ 31,334″ E
               
            
                  5.
               
               
                  41° 58′ 54,165″ N
               
               
                  28° 19′ 31,135″ E
               
            
                  6.
               
               
                  41° 58′ 54,402″ N
               
               
                  28° 06′ 56,901″ E
               
            
                  7.
               
               
                  42° 25′ 29,736″ N
               
               
                  28° 07′ 25,049″ E
               
            
                  8.
               
               
                  42° 25′ 35,804″ N
               
               
                  27° 56′ 08,903″ E
               
            
                  9.
               
               
                  42° 41′ 47,106″ N
               
               
                  27° 55′ 59,807″ E
               
            
                  10.
               
               
                  42° 41′ 28,586″ N
               
               
                  28° 25′ 54,941″ E
               
            
                  11.
               
               
                  42° 48′ 43,999″ N
               
               
                  28° 26′ 04,968″ E